પણ છેલ્લા છ મહિનાથી એક મોટો ફેરફાર થયો છે. સીએ થયા પછી પોતાની પ્રેક્ટીસ ચાલુ કરી છે. એલએલબીનો અભ્યાસ પણ ચાલુ છે, કોલેજના વિદ્યાર્થીઓને પ્રાધ્યાપક તરીકે ભણાવવા જવાની તૈયારી પણ ચાલી ્રહી છે. 'ગુજરાતી પ્રતિભા પરિચય'ને સમૃદ્ધ કરવાની મોટી જવાબદારી છે, તો ઘરની જવાબદારી તો ખરી જ. આમ એક સાથે અનેક મોરચા લડવાનો પ્રયત્ન કરી રહ્યો છું, અને દરેક મોરચે શ્રેષ્ઠ જ આપવું તેવો મારો નિયમ છે.પણ હવે લાગે છે કે એકલે હાથે નહીં પહોંચી વળાય. સપના મોટા છે, અને અનુભવ ઓછા. સમયની ઉપલબ્ધતા પણ સંકોચાઇ રહી છે. તો બીજી બાજુ ગુજરાતી ગીત સંગીતના ખજાનાના હજી અનેક મોતી છે કે જે વહેંચવાના બાકી છે. આ ખજાનો વહેંચ્યા વગર પણ છૂટકો નથી. આથી વાચકોને વિનંતી છે કે તેઓ અથવા તેમના વર્તુળમાંથી કોઇ યોગ્ય વ્યક્તિ 'અભિષેક'ના સંચાકલ મંડળમાં જોડાવા ઇચ્છે, તો મને જણાવવા વિનંતી. સંચાકલમંડળની ક્ષમતા અને સંખ્યા વધારવા સીવાયનો મને બીજો કોઇ ઉપાય દેખાતો નથી.